John Malkovich

John Gavin Malkovich (s. 9. joulukuuta 1953 Christopher, Illinois, Yhdysvallat) on yhdysvaltalainen näyttelijä, elokuvaohjaaja ja -tuottaja. Hän on näytellyt yli 70 elokuvassa ja ollut kahdesti ehdolla Oscar-palkintoon parhaasta miessivuosasta elokuvissa Tilaa sydämessä (1984) ja Tulilinjalla (1993). Malkovich on myös toiminut tuottajana elokuvissa kuten Juno (2007) ja Elämäni seinäruusuna (2012). == Varhainen elämä == Malkovich syntyi Christopherin kaupungissa Illinoisissa. Hänen vanhempansa olivat katolisia ja isovanhemmat kotoisin Kroatiasta. Malkovichilla on lisäksi äitinsä puolelta englantilaisia, ranskalaisia, saksalaisia ja skotlantilaisia sukujuuria. John kasvoi Bentonissa, Illinoisissa, jossa hän asui tulevan NBA-koripallotähden ja olympiamitalistin Doug Collinsin naapurissa. Malkovichin isä Daniel Leon Malkovich on Outdoor Illinois -lehden entinen julkaisija ja luonnonsuojelusta vastaava valtion virkamies, ja äiti Joe Anne oli lehden omistaja, kuten myös Benton Evening Newsin. Malkovichilla on kolme nuorempaa siskoa ja yksi vanhempi veli. Malkovich esiintyi lukiovuosinaan muutamissa näytelmissä sekä musikaalissa Carousel. Hän lauloi myös kirkossa folk-gospelryhmässä. Malkovich opiskeli Itä-Illinoisin yliopistossa sekä Illinoisin osavaltion yliopistossa. Alkuun hän opiskeli biologiaa, mutta osavaltion collegessa hän vaihtoi pääaineekseen draaman. Ennen näyttelijänuraa Malkovich työskenteli muun muassa kirjakaupassa, tiskaajana ja koulubussin kuljettajana. Hän on itse kertonut näyttelijänuransa alkaneen vuonna 1976, kun hänen koulutoverinsa Gary Sinise, Terry Kinney ja Jeff Perry perustivat Steppenwolf Theatre Company -nimisen teatterin Chicagoon ja pyysivät häntä mukaan. Samaa teatteria kävivät myös Joan Allen ja Malkovichin tuleva puoliso Glenne Headly. == Ura == Vuonna 1980 Malkovich muutti New Yorkiin ja esiintyi muun muassa Steppenwolfin tuotannossa Sam Shepardin näytelmästä True West ja voitti Obie-palkinnon. Hän toimi myös ohjaajana Steppenwolf-teatterissa ja vuonna 1982 esiintyi Viettelyksen vaunussa. Malkovich voitti Emmy-palkinnon roolistaan Broadway-näytelmässä Kauppamatkustajan kuolema, joka oli hänen ensiesiintymisensä maailmankuululla näyttämöllä. Malkovichin elokuvaura alkoi statistina Robert Altmanin elokuvassa Mitkä häät! vuonna 1978. Hänen ensimmäinen merkittävä roolinsa elokuvassa Tilaa sydämessä toi Malkovichille hänen ensimmäisen Oscar- ehdokkuutensa. Hän alkoi saada edelleen merkittäviä rooleja elokuvatuotannoista, kuten Auringon valtakunta (1988) ja Tennessee Williamsin kirjaan perustuva Lasinen eläintarha. Synkän ja sensuellin Valmontin rooli elokuvassa Valheet ja viettelijät vuonna 1988 osoittautui läpimurroksi ja toi Malkovichin suuren yleisön tietoisuuteen. Hän uusi roolinsa myöhemmin Annie Lennoxin musiikkivideolla ”Walking on Broken Glass”. Vuonna 1992 Malkovich tähditti elokuvaa Hiiriä ja ihmisiä ja sai toisen Oscar-ehdokkuutensa seuraavana vuonna elokuvasta Tulilinjalla. Hän esitti itseään hieman muunneltuna tulkintana elokuvassa Being John Malkovich, jonka käsikirjoitti Charlie Kaufman. Ohjausdebyyttinsä Malkovich teki vuonna 2002 elokuvassa Väkivallan tanssi. Samana vuonna hän otti pääroolin trilleristä Ripley's Game. Malkovich on juontanut kolme jaksoa NBC:n viihdeohjelmasta Saturday Night Live, vuosina 1989, 1993 ja 2008. Vuonna 2009 hän esiintyi George Clooneyn kanssa kansainvälisessä Nestlén Nespresso-kahvimainoksessa. Näyttelijänuran lisäksi Malkovich on suunnitellut vaatteita. Hän perusti oman muotiyrityksensä Mrs. Muddin vuonna 2002 ja se on julkaissut kaksi mallistoa, joiden asut Malkovich on suunnitellut itse. Vuonna 2012 Malkovich ohjasi Valheet ja viettelijät -alkuperäisnäytelmän ranskalaisen version Théâtre de l'Atelieriin Pariisissa. Hän on jatkanut myös aktiivisesti näyttelemistä elokuvissa, joita ovat muiden muassa Linnunradan käsikirja liftareille (2005), Beowulf (2007), Burn After Reading (2008), Changeling – vaihdokas (2008) ja Red (2010). Malkovich on tunnettu omalaatuisesta, korkeasta äänestään sekä antagonistien mestarillisena esittäjänä. Hän ei pidä itseään metodinäyttelijänä. Heinäkuussa 2010 Malkovich esiintyi Suomessa Turun musiikkijuhlilla Michael Sturmingerin näytelmässä Infernal Comedy. Hän palasi musiikkijuhlille seuraavana vuonna, jolloin hän esiintyi Giacomo Casanovana Sturmingerin The Giacomo Variationsissa. Malkovich debytoi klassikkoetsivä Hercule Poirot'na BBC:n minisarjassa ABC-murhat, joka julkaistiin vuonna 2018. == Yksityiselämä == Malkovich oli naimisissa näyttelijä Glenne Headlyn kanssa vuodesta 1982 vuoteen 1988. He erosivat, kun Malkovich aloitti suhteen Michelle Pfeifferin kanssa. Pitkäaikaisen kumppaninsa, apulaisohjaaja Nicolette Peyranin, hän tapasi yhden elokuvansa kuvauksissa vuonna 1989. Heillä on kaksi lasta. Malkovich puhuu sujuvasti ranskaa ja asui lähes kymmenen vuotta Euroopassa. Hän muutti 1990-luvulla perheensä kanssa Etelä-Ranskaan, jossa Malkovich asui ja työskenteli teatterissa. Perhe muutti verolain takia takaisin Yhdysvaltoihin vuonna 2003. Nykyään Malkovich asuu Cambridgessä, Massachusettsissa. Malkovich aiheutti vuonna 2002 skandaalin sanottuaan Cambridgen yliopistossa opiskelijatilaisuuden yhteydessä haluavansa ampua skotlantilaisen poliitikon George Gallowayn ja brittiläisen journalistin Robert Fiskin. Haastattelussa vuonna 2011 Malkovich kertoi, ettei ole erityisen poliittinen henkilö eikä ole äänestänyt presidentinvaaleissa vuoden 1972 jälkeen. == Filmografia == Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 1978 Mitkä häät! A Wedding avustaja 1984 Tilaa sydämessä Places in the Heart herra Will 1984 Kuoleman kentät The Killing Fields Al Rockoff 1984 True West True West Lee 1985 Kauppamatkustajan kuolema Death of a Salesman Biff Loman 1985 Eleni – Lasteni puolesta Eleni Nick Cage 1987 Lasinen eläintarha The Glass Menagerie Tom Wingfield 1987 Täydellinen kaveri Making Mr. Right tri. Jeff Peters / Ulysses 1987 Auringon valtakunta Empire of the Sun Basie 1988 Vaaran mailit Miles from Home Barry Maxwell 1988 Valheet ja viettelijät Dangerous Liaisons Sébastien de Valmont 1990 Suojaava taivas The Sheltering Sky Port Moresby 1991 Kauneuden kohde The Object of Beauty Jake 1991 Queensin kingit Queens Logic Elliot 1992 Varjoja ja sumua Shadows and Fog Clown 1992 Hiiriä ja ihmisiä Of Mice and Men Lennie Small 1992 Jennifer 8 Jennifer Eight agentti St. Anne 1993 Tulilinjalla In the Line of Fire Mitch Leary 1993 Elossa Alive vanhempi Carlitos Perez 1995 O Convento O Convento Michael 1995 Pilvien takana Beyond the Clouds The Director 1996 Mary Reilly Mary Reilly tri. Henry Jekyll / Mr. Edward Hyde 1996 Naisen muotokuva The Portrait of a Lady Gilbert Osmond 1996 Sodan lapset The Ogre Abel Tiffauges 1996 Mulhollandin putous Mulholland Falls kenraali Timms 1997 Con Air – lento vapauteen Con Air Cyrus ”The Virus” Grissom 1998 Rautanaamio The Man in the Iron Mask Athos 1998 Rounders – ässä hihassa Rounders Teddy KGB 1999 Being John Malkovich Being John Malkovich John Horatio Malkovich 1999 Jeanne d’Arc The Messenger: The Story of Joan of Arc Kaarle VII 1999 Le Temps Retrouvé Le Temps Retrouvé paroni de Charlus 1999 RKO 281 – tapaus ”Citizen Kane” RKO 281 Herman Mankiewicz 2000 Shadow of the Vampire Shadow of the Vampire F.W. Murnau 2001 Knockaround Guys Knockaround Guys Teddy Deserve 2001 Menen kotiin Je rentre à la maison John Crawford 2001 Les âmes fortes Les âmes fortes monsieur Numance 2002 Väkivallan tanssi The Dancer Upstairs Abimael Guzman 2002 Ripley’s Game Ripley’s Game Tom Ripley 2003 Johnny English Johnny English Pascal Sauvage 2003 Um Filme Falado Um Filme Falado kapteeni John Walesa 2003 Adaptation. Minun versioni Adaptation. itsenään 2004 The Libertine The Libertine Kaarle II 2005 Linnunradan käsikirja liftareille The Hitchhiker’s Guide to the Galaxy Humma Kavula 2005 Colour Me Kubrick Colour Me Kubrick Alan Conway 2006 Art School Confidential Art School Confidential professori Sandiford 2006 Eragon Eragon Galbatorix 2006 Klimt Klimt Gustav Klimt 2007 Drunkboat Drunkboat Mort 2007 In Transit In Transit Pavlov 2007 Beowulf Beowulf Unferth 2008 The Mutant Chronicles The Mutant Chronicles Constantine 2008 Gardens of the Night Gardens of the Night Michael 2008 Burn After Reading Burn After Reading Osborne Cox 2008 Changeling – vaihdokas Changeling Reverend Briegleb 2008 Mahtava Buck Howard The Great Buck Howard Buck Howard 2009 Afterwards Afterwards Joseph Kay 2010 Häpeäpaalu Disgrace David Lurie 2010 Jonah Hex Jonah Hex Quentin Turnbull 2010 Secretariat Secretariat Lucien Laurin 2010 Red Red Marvin Boggs 2011 Transformers: Kuun pimeä puoli Transformers: Dark of the Moon Bruce Brazos 2012 Linhas de Wellington Linhas de Wellington kenraali Arthur Wellesley, Wellingtonin 1. herttua 2013 Warm Bodies Warm Bodies Grigio 2013 Red 2 Red 2 Marvin Boggs 2013 Siberian Education Siberian Education isoisä Kuzya 2014 Cesar Chavez Cesar Chavez Bogdanovich Senior 2014 Madagascarin pingviinit Penguins of Madagascar Dave / tri. Octavius Brine (ääni) 2014 Cut Bank Cut Bank sheriffi Vogel 2015 100 Years 100 Years Hero 2016 Zoolander 2 Zoolander 2 Chazz Spencer 2016 Dominion Dominion tohtori Felton 2016 Deepwater Horizon Deepwater Horizon Donald Vidrine 2018 Mile 22 Mile 22 James Bishop 2018 Bird Box Bird Box Douglas 2019 Extremely Wicked, Shockingly Evil and Vile Extremely Wicked, Shockingly Evil and Vile tuomari Edward Cowart 2019 Velvet Buzzsaw Velvet Buzzsaw Piers 2019 Valley of the Gods Valley of the Gods Wes Tauros 2020 Arkansas Arkansas Bright 2020 Ava Ava Duke 2021 Rogue Hostage Rogue Hostage Sam Safty 2021 The Survivalist The Survivalist Aaron 2022 Shattered Shattered Ronald 2022 Chariot Chariot Dr. Karn 2022 White Elephant White Elephant Glen Follett 2022 Savage Salvation Savage Salvation Peter 2022 Mindcage Mindcage The Artist 2025 The Fantastic Four: First Steps The Fantastic Four: First Steps == Lähteet == == Aiheesta muualla == * * Luokka:Yhdysvaltalaiset elokuvanäyttelijät Luokka:Yhdysvaltalaiset elokuvaohjaajat Luokka:Yhdysvaltalaiset muotisuunnittelijat Luokka:Primetime Emmy -palkinnon saajat Luokka:Amerikanskotlantilaiset Luokka:Amerikanranskalaiset Luokka:Vuonna 1953 syntyneet Luokka:Elävät henkilöt Luokka:Seulonnan keskeiset artikkelit